《禅智寺上方怀演和尚，寺即和尚所创》
唐代·刘长卿

绝巘东林寺，高僧惠远公。买园隋苑下，持钵楚城中。

斗极千灯近，烟波万井通。远山低月殿，寒木露花宫。

绀宇焚香净，沧洲摆雾空。雁来秋色里，曙起早潮东。

飞锡今何在，苍生待发蒙。白云翻送客，庭树自辞风。

舍筏追开士，回舟狎钓翁。平生江海意，惟共白鸥同。

作者简介：刘长(zhǎng)卿(709—789)，字文房，汉族，宣城（今属安徽）人，唐代诗人。后迁居洛阳，河间（今属河北）为其郡望。唐玄宗天宝年间进士。肃宗至德中官监察御史，苏州长洲县尉，代宗大历中任转运使判官，知淮西、鄂岳转运留后，又被诬再贬睦州司马。因刚而犯上，两度迁谪。德宗建中年间，官终随州刺史，世称刘随州。